
PLECS DE PRESCRIPCIONS TÈCNIQUES QUE HA DE REGIR EL CONTRACTE PER AL DESENVOLUPAMENT DE CONTINGUTS, DISSENY, PRODUCCIÓ I IMPLEMENTACIÓ D’UN PROJECTE INTEGRAL D’INTERPRETACIÓ DEL PATRIMONI CONSISTENT EN UNA ACTIVITAT EDUCATIVA AMB  MALETES DIDÀCTIQUES AMB ULLERES DE REALITAT VIRTUAL PER A CENTRES EDUCATIUS I EN INTERVENCIONS MUSEOGRÀFIQUES A 5 EQUIPAMENTS PATRIMONIALS [footnoteRef:1] [1:  Els cinc equipaments patrimonials corresponen a: quatre equipaments adscrits a l’Agència Catalana del Patrimoni Cultural (el Conjunt rupestre de La Roca dels Moros - El Cogul, la Cartoixa d’Escaladei, el Castell de Miravet i el Monestir de Sant Pere de Rodes) i el cinquè correspon al Centre del Romànic de la Vall de Boí, condicionat a la signatura del conveni entre l’Agència Catalana del Patrimoni Cultural (ACPC) i el Consorci Patrimoni Mundial de la Vall de Boí.] 


1. ANTECEDENTS
L’Agència Catalana del Patrimoni Cultural (ACPC) és una entitat de dret públic, amb personalitat jurídica pròpia, creada per la Llei 7/2011, de 27 de juliol, de mesures fiscals i financeres que té  per missió gestionar el patrimoni cultural de la Generalitat de Catalunya.

Segons els Estatuts de l’ACPC, les seves funcions principals són fomentar l’ús del patrimoni cultural i dels equipaments prestant especial atenció a l’educació, el turisme cultural, i la creació de vincles amb la comunitat; dinamitzar el patrimoni cultural mitjançant la cooperació entre agents públics i privats; facilitar la participació de la ciutadania en la gestió i la promoció del patrimoni cultural; i la transferència de coneixement en tots els àmbits del patrimoni cultural.

D’acord amb l’article 3 dels Estatus de l’ACPC, l’Agència gestiona i dinamitza, entre d’altres equipaments culturals, el Conjunt rupestre de La Roca dels Moros - El Cogul, la Cartoixa d’Escaladei, el Castell de Miravet, el Monestir de Sant Pere de Rodes, entre d’altres.

En el marc del Pla de Govern de la XIV legislatura, i amb el reconeixement per part del Govern de la Generalitat que la cultura és un dret constitutiu de l’Estat del benestar, conjuntament amb la salut, l’educació i les polítiques socials, el Departament de Cultura ha elaborat el Pla departamental 2022. Les línies de treball del Pla departamental de cultura són les següents:

1. Treballar per la recuperació del sector i per construir un sistema cultural de referència.
2. Garantir l’accés lliure i universal a la cultura com un dret bàsic inalienable.
3. Dinamitzar el sector audiovisual com a font de creixement econòmic i, també, com a motor de preservació de la diversitat cultural europea.

L’Objectiu Departamental D.4 fa referència a accentuar el valor de cohesió social del patrimoni cultural, fomentant-ne el gaudi a tot el territori i incorporant-lo a l’àmbit digital. I concretament, els objectius estratègics 4.4. i 4.5 tenen com a missió incrementar el foment del patrimoni per tal que esdevingui un element estratègic essencial comú de consolidació, de cohesió social i de desenvolupament econòmic i cultural; i millorar l’accessibilitat de tota la ciutadania al patrimoni cultural integrant especialment eines de l’entorn digital, respectivament.

En aquest marc, a partir dels objectius departamentals i estratègics del Departament de Cultura, l’Agència Catalana del Patrimoni Cultural impulsa el projecte Els ulls de la història, el qual vol donar a conèixer la història del Catalunya, a partir dels indrets i els monuments on va succeir. Un projecte on l’accessibilitat al patrimoni cultural es situa al centre, i que té com a objectiu principal apropar la riquesa i diversitat dels equipaments patrimonials a tota la ciutadania per al seu coneixement i gaudi. 

2. EL PROJECTE ELS ULLS DE LA HISTÒRIA

A partir d’un nou relat de la història de Catalunya, Els ulls de la història s’articula al voltant de tres grans eixos: 1) el relat i els continguts; 2) l’activitat educativa; 3) intervencions museogràfiques a 5 equipaments patrimonials.

2.1. El relat i els continguts:
Els contingut són el major actiu d’una institució patrimonial, allò que li dona valor[footnoteRef:2]. Una estratègia de continguts permet que aquests arribin de manera més completa, notòria i atractiva a tota la ciutadania, mitjançant la recerca i la renovació  de nous relats. Aquests nous relats de la història de Catalunya en relació als seu equipaments patrimonials es materialitzaran mitjançant diferents elements i recursos interpretatius —des del  programa educatiu fins a les intervencions museogràfiques als espais  patrimonials— amb l’objectiu que la ciutadania connecti amb  les històries viscudes a partir dels microrelats, de la microhistòria, amb una mirada contemporània. L’objectiu és ser disruptius en la manera com s’explica la història i es projecta el patrimoni per aconseguir connectar amb la gent. El projecte Els Ulls de la història té com a objectiu oferir noves mirades i nous relats de la història de Catalunya que interpel·lin a tota la ciutadania i l’ajudi a trobar referents del passat per entendre millor el present. En aquest sentit, els relats han de contemplar, com a mínim, tres aspectes fonamentals en la nostra societat actual: la perspectiva de gènere i classe, la multiculturalitat i la sostenibilitat, i com aquests encaixen amb l’agenda 2030 i els Objectius de Desenvolupament Sostenible[footnoteRef:3]. [2:  Veure article Why do stories matter to museums and how can museums become better storytellers? escrit per Anna Faherty i publicat a MuseumNext el 25 de gener de 2023.]  [3:  https://www.un.org/sustainabledevelopment/es/objetivos-de-desarrollo-sostenible/] 


A tothom li agrada escoltar històries. La història i el patrimoni formen part de l’herència  rebuda. És una part de nosaltres. Però, per fer que  la ciutadania s’interessi en el passat, és necessari animar-la a descobrir les seves històries. Uns relats apassionants que ens parlen d’aquest  llegat  a partir de la microhistòria, de les històries viscudes, i d’aquesta manera donar vida als nostre patrimoni i apropar-lo a les persones. Despertar l’interès de la ciutadania per descobrir  el passat els permetrà entendre millor el present i  projectar el futur. Ens interessa treballar sobre aquelles petites històries que ens situen dins un temps i un lloc concret. Històries narrades en primera persona, viscudes per persones de tota classe i gènere, que procedeixen de fonts documentals més privats, però que ens interpel·len de forma directa i emotiva perquè, en el fons, parlen de nosaltres. Històries sovint interpretades com anecdòtiques i menors perquè incideixen en allò local i en allò privat però que ens permeten transcendir a allò universal i públic.

El món digital és una eina interpretativa imprescindible a l’hora de tenir presència i visibilitat  entre tota mena de públics. Per augmentar el coneixement i les visites presencials als equipaments patrimonials és necessari  millorar la notorietat i la rellevància de la comunicació  digital. És per aquest motiu que el projecte ha de comptar amb la creació d’una eina digital  accessible per presentar els nous relats de la història de Catalunya, així com els recursos educatius i altres materials vinculats. Imatges, visites virtuals, models 3D, guies didàctiques, podcast, entre d’altres, formaran part d’aquest nou espai virtual desenvolupat sota criteris d’accessibilitat universal.

Una eina indispensable per generar curiositat  entre els menys interessats i fidelitzar els que ho estan  més, aportant informació complementària i construint  relacions a mitjà i llarg termini.

2.2. L’activitat educativa
L’educació és fonamental per connectar amb la riquesa i diversitat d’elements patrimonials del nostre país. És per aquest motiu que el segon gran eix al voltant del qual s’articula el projecte Els ulls de la història, consisteix en la creació d’un programa educatiu adreçat a escoles i instituts de Catalunya, amb l’objectiu principal de donar a conèixer la història i els monuments a l’alumnat del país d’una forma innovadora. 

A partir de l’estratègia global de continguts, el programa educatiu comptarà amb el disseny i producció de 10 maletes didàctiques itinerants amb ulleres de realitat virtual junt una sèrie de materials didàctics complementari, les quals donaran a conèixer 5 períodes històrics vinculats a 5 equipaments patrimonials (veure annex 2). Aquestes maletes didàctiques constitueixen un recurs educatiu per experimentar el patrimoni cultual a l’aula de manera vivencial mitjançant la potencialitat que ofereixen les noves tecnologies immersives[footnoteRef:4].  [4:   Veure article Catorze debats crucials sobre la irrupció del metavers en l'educació escrit per Joan Antoni Guerrero Vall, publicat al portal d’actualitat de la UOC el 6 de juny de 2022.] 


2.3. Intervencions museogràfiques als equipaments patrimonials.
El tercer gran eix del projecte Els ulls de la Història consisteix en el disseny i implementació d’unes intervencions museogràfiques a 5 equipaments patrimonials corresponents a cinc períodes històrics diferents, referenciats en l’annex 2. L’objectiu d’aquestes intervencions és implantar als equipaments patrimonials nous relats de la història de Catalunya en relació al moment històric de cada espai, tot aprofitant les possibilitats de discurs adaptatiu que ofereixen les noves tecnologies i així generar visites més atractives, tant per a  la comunitat educativa com per a la ciutadania en general (local i internacional).

La característica principal de les intervencions museogràfiques és el fet que, a partir d’un relat transversal, han de ser totalment adaptables als diferents espais patrimonials, tant pel que fa a l’adequació de l’espai com pel que fa als continguts. 

El desenvolupament conceptual del programa museogràfic ha d'atendre la necessitat d'articular un discurs que flueixi al llarg de tot el recorregut de cadascun dels 5 equipaments patrimonials, i que tingui en compte les solucions tècniques i museogràfiques més adequades per a la seva interpretació, amb l'ús d'eines atractives i innovadores que el facin amè i interessant. 

És amb el rigor acadèmic, la riquesa de continguts i l'articulació coherent i amena del discurs, que s'afavorirà el descobriment, la comprensió i la interpretació dels diferents espais patrimonials. Cal destacar la importància d'una adequada jerarquització de la informació en funció dels diferents recursos interpretatius, generant diferents nivells de lectura, per així garantir l' accés als continguts dels diversos públics. 

Per a cada equipament patrimonial, s’haurà d’implementar els següents recursos interpretatius a partir de la recerca història i el desenvolupament de continguts:

1. Una experiència immersiva mitjançant ulleres de RV ubicat en una zona propera al punt d’acollida dels visitants, el contingut de la qual ha de permetre una primera aproximació al monument i al període històric, a partir d’un relat que afavoreixi la comprensió per a tots els públics. 

2. Instal·lacions museogràfiques complementàries en diferents espais dels cincs equipaments patrimonials per tal de generar diferents nivells d’interpretació dels monuments al llarg del seu recorregut de visita.

3. Una audioguia multimèdia adreçada tant a públic general com a públic familiar accessibles des del propi dispositiu mòbil que permeti guiar el visitant al llarg de tot el recorregut pels diferents espais del monument i complementar així la seva visita amb continguts disponibles en diversos idiomes i gaudir en detall i gran qualitat d'una selecció acurada de les principals elements i espais  de cada monument. 


3. OBJECTE DEL CONTRACTE

L’objecte d’aquest contracte és el desenvolupament de continguts, el disseny, la producció i implementació d’un projecte d’interpretació del patrimoni cultural consistent en una activitat educativa  amb maletes didàctiques amb ulleres de realitat virtual per a centres educatius i en intervencions museogràfiques a 5 equipaments patrimonials.
L’objecte d’aquest contracte comprèn les següents tasques i serveis, totes elles necessàries per a la correcta execució del contracte:  
1. Direcció i coordinació general del servei, en coordinació amb l’ACPC.

2. Creació d’una identitat visual del projecte d’interpretació.

3. Construcció d’un relat i una estratègia de continguts a través de la recerca, i a partir dels eixos temàtics proposats des de l’Àrea de Monuments i Jaciments

4. Disseny, producció i gestió d’una activitat educativa amb maletes didàctiques amb ulleres de RV i materials didàctics complementaris vinculats a 5 equipaments patrimonials.

5. Disseny, producció i instal·lació d’una experiència immersiva amb ulleres de RV a 5 equipaments patrimonials.

6. Disseny, producció i instal·lació museogràfica complementària que s’ha de desenvolupar per a cadascun dels 5 equipaments patrimonials.

7. Disseny i producció d’una audioguia amb imatges 3D per cadascun dels 5 equipaments patrimonials.

Un cop subministrats i instal·lats seran propietat de l’Agència Catalana del Patrimoni Cultural els següents elements:
· Les 10 maletes didàctiques de RV amb tots els seus components (148 ulleres de RV, 10 servidors i 10 servidors de backup, paviment, elements geomètrics i la pròpia maleta/caixa d’emmagatzematge per al seu transport).

· Les 125 ulleres de RV i tots els seus elements necessaris per al seu correcte funcionament que s’instal·laran als 5 equipaments patrimonials.

· Les diferents instal·lacions museogràfiques amb tots els seus components associats per al seu correcte funcionament dels 5 equipaments patrimonials.

· Propietat intel·lectual: l’ACPC conservarà tots els drets de propietat intel·lectual sobre tots els continguts desenvolupats, objecte d’aquest contracte. L’ACPC tindrà el dret d’ús del contingut exclusivament per a fins relacionats amb l'exposició i la promoció del projecte escenaris de la història. Aquest ús inclou, però no s'hi limita, la publicitat, el màrqueting, publicacions i els materials promocionals relacionats. L’ACPC es compromet a reconèixer la propietat intel·lectual de les diferents autories que participen en el desenvolupament de continguts del projecte. Aquest reconeixement s'ha de manifestar en els materials promocionals, etiquetes, rètols o qualsevol altre mitjà de comunicació relacionat amb el projecte.



4. CARACTERÍSTIQUES DE LA DIRECCIÓ I COORDINACIÓ GENERAL DEL SERVEI

L’empresa adjudicatària ha de tenir la capacitat tècnica de fer un seguiment global del projecte, en tots els diferents àmbits i poder aplicar el calendari pactat amb el l’Àrea de Monuments de l’Agència Catalana del Patrimoni Cultural, responsable del projecte, de forma efectiva. Ha de poder transmetre en qualsevol moment en quin estat s’està desenvolupament el projecte.
L’empresa adjudicatària ha d’elaborar un calendari i planificació del servei en cadascun dels seus àmbits.
L’empresa adjudicatària he d’establir un mecanisme de de coordinació i comunicació entre aquesta, l’ACdPC, els centres educatius i els equipaments patrimonials. 
L’empresa adjudicatària ha d’establir un sistema de control i avaluació de la qualitat del servei (seguiment i grau d’acompliment) que serà validat per l’Àrea de Monuments de l’ACPC.
L’equip de treball de l’empresa adjudicatària estarà format per un equip pluridiscilplinar, i com a mínim, per una persona llicenciada/graduada en cadascun dels següents àmbits/disciplines: 
1. Història / Història de l’art / Humanitats
2. Documentació
3. Comunicació / Periodisme
4. Disseny gràfic
5. Arquitectura / Disseny d’espais
6. Disseny digital i tecnologies multimèdies
7. Magisteri / Pedagogia 
8. Conservació/Restauració de Béns Mobles



5. CARACTERÍSTIQUES DE LA CREACIÓ DE LA IDENTITAT VISUAL DEL PROJECTE D’INTERPRETACIÓ
5.1. Identitat visual
L’empresa adjudicatària ha de desenvolupar un manual d’identitat visual del projecte (sense creació de logo), el qual ha de contenir les normes tipogràfiques de senyalització i identificació visual del projecte Els ulls de la història (tipografia, color, normes de composició, identificacions, col·laboracions i coexistències), el qual ha de conviure amb la identitat visual del Departament de Cultura de la Generalitat de Catalunya.[footnoteRef:5] [5:  https://identitatcorporativa.gencat.cat/ca/descarregues/departaments-i-imatges-propies/departament-de-cultura/] 

· Originalitat i creativitat: Es valorarà la capacitat de la proposta per aportar idees originals i creatives per a la creació de la identitat visual del projecte. S'espera que la proposta sigui innovadora i diferenciada, destacant-se dels altres projectes similars.

· Coherència amb el projecte: Es verificarà si la proposta s'ajusta i és coherent amb la temàtica, l'objectiu i els valors del projecte Els ulls de la Història. S'avaluarà la capacitat de la proposta per reflectir de manera adequada i efectiva l'essència i l'esperit del projecte.

· Qualitat visual: Es tindrà en compte la qualitat dels elements visuals presentats en la proposta, com ara tipografia, paleta de colors, etc. Es valorarà la capacitat de la proposta per captar l'atenció, ser atractiva visualment i transmetre el missatge de forma clara i impactant.

L’empresa adjudicatària haurà de presentar 3 propostes diferents del manual d’identitat visual del projecte i les seves aplicacions, i un cop escollida la versió definitiva per part de l’ACPC,  haurà de ser aprovada pel Servei de Comunicació del Departament de Cultura de la Generalitat de Catalunya. 
· Versatilitat i adaptabilitat: Es valorarà la capacitat de la proposta per ser aplicada en diferents suports i formats, com ara pàgines web, materials impresos, xarxes socials, etc. S'espera que la proposta tingui la flexibilitat necessària per adaptar-se als diferents requeriments de comunicació del projecte.

· Consistència visual: Es verificarà si la proposta manté una coherència visual en les seves aplicacions. Es valorarà la capacitat de la proposta per establir una línia estètica comuna i uniforme en tots els materials i canals de comunicació utilitzats pel projecte.

· Impacte i recordabilitat: Es tindrà en compte la capacitat de la proposta per generar un impacte visual i ser recordada pels destinataris. S'avaluarà la seva efectivitat per captar l'atenció i transmetre el missatge del projecte de manera memorable.

5.2. Aplicacions de la identitat visual
La identitat visual escollida haurà d’aplicar-se en els següents suports:
1. microsite específic dins la web patrimoni.gencat.cat 
2. recursos digitals
3. tots els elements que integren el programa educatiu (vídeo tutorial, guia didàctica, etc.)
4. tots els elements que integren els recursos museogràfics que s’han d’implementar en els 5 equipaments patrimonials.
5. les 5 audioguies que es desenvoluparan per als equipaments patrimonials.
6. Elements de comunicació: xarxes socials, notes de premsa, etc.


6.CARACTERÍSTIQUES DE LA CONSTRUCCIÓ DE CONTINGUTS. 
6.1. Coordinació de continguts del projecte
L’empresa adjudicatària ha de tenir la capacitat de fer un seguiment precís del projecte i disposar de la capacitat tècnica d’avaluació del rigor històric dels continguts i adaptació d’aquests en funció del públic al qual s’adreça, juntament amb el coneixement demostrable en relació a la tecnologia necessària per desenvolupar el projecte.

6.2. Públics
El projecte Els ulls de la història s’adreça principalment a dos tipus de públics: en el corresponent a l’àmbit educatiu, alumnat del primer cicle d’ESO; i ciutadania en general (tant públic local com públic internacional) en relació a les intervencions museogràfiques als 5 equipaments patrimonials. Els continguts hauran de tenir present les característiques dels públics a qui es dirigeix i caldrà que en el seva elaboració es segueixin criteris d’accessibilitat universal en l’àmbit comunicatiu.

6.3. Elaboració de continguts digitals per a la web patrimoni.gencat

6.3.1. Definició dels continguts generals
L’empresa adjudicatària ha de desenvolupar una estratègia de continguts vinculats als 5 equipaments patrimonials referenciats en l’Annex 2, acord a les característiques descrites al punt 2.1, i seguint els eixos temàtics proposats per l’Àrea de Monuments i Jaciments Aquesta estratègia de continguts ha d’apostar per uns nous relats, amb una visió innovadora i contemporània, vinculats als equipaments patrimonials en els quals es vol intervenir així com als diferents moments històrics als quals fan referència, en els quals hi hagi una estructura base que actuï com a comú denominador, com a relat transversal que permeti una lectura de conjunt de la història de Catalunya, però al mateix temps,  on aflori i en sigui protagonista la microhistòria vinculada a cada element patrimonial en qüestió.

6.3.2. Recerca Documental
L’empresa adjudicatària haurà d’encarregar-se de realitzar una recerca documental, consultant el major nombre de fonts possibles sobre cada equipament patrimonial a l’entorn del qual s’ha d’implementar el projecte educatiu i la intervenció museogràfica, ordenant la informació per àmbits que facilitin el posterior desglossament i aplicació digital. Tota la informació serà contrastada i validada amb l’Àrea de Monuments de l’ACdPC. 

L’empresa adjudicatària haurà de gestionar i satisfer tots els drets que puguin generar els materials audiovisuals, fotogràfics o de qualsevol altra naturalesa que s’incorporin en els dissenys, suports o continguts del projecte en tota la seva globalitat per tal de cedir a perpetuïtat i sense cap restricció territorial la titularitat exclusiva  dels mateixos a l’ACPC.


6.3.3. Elaboració del mapa de continguts-espai patrimonials
Per als 5 equipaments patrimonials referenciat a l’annex 2 s’elaborarà una adaptació del relat creat en l’espai, on es defineixen els continguts de cada monument i les característiques històriques a destacar: període i context històric, arquitectura, personatges històrics vinculats a l’equipament patrimonials, accions i desenvolupament de l’acció i objectius a assolir, i d’acord a les característiques descrites al punt 2.1, i seguint els eixos temàtics proposats per l’Àrea de Monuments i Jaciments.

6.3.4. Disseny i producció dels recursos educatius digitals
L’empresa adjudicatària, ha d’encarregar-se de la conceptualització, disseny i producció d’una sèrie de recursos educatius digitals per a cadascun dels 5 espais patrimonials vinculats a 5 moments històrics, els quals estaran disponibles en línia a l’actual web de patrimoni.gencat. Aquests recursos a desenvolupar s’hauran de dissenyar tenint en compte el contingut i competències que estableix el currículum escolar corresponent, fent especial èmfasi en quin contingut ha de rebre l’alumne/a i quins coneixements ha d’assolir al acabar l’activitat. Aquests recursos educatius han de ser dissenyats també tenint en compte criteris d’accessibilitat universal. En el disseny dels recursos educatius digitals s’ha de tenir en compte possibles relacions de continguts amb altres projectes que es desenvolupen a l’Agència Catalana del Patrimoni Cultural, especialment amb el programa Giravolt[footnoteRef:6], i el programa VisitMuseum[footnoteRef:7]. Els recursos educatius seran treballats conjuntament i validats amb l’Àrea de Mediació i l’Àrea de Monuments de l’ACPC. [6:  https://patrimoni.gencat.cat/es/giravolt]  [7:  https://visitmuseum.gencat.cat/es/] 


6.3.5. Disseny i producció continguts audiovisuals
L’empresa adjudicatària ha de desenvolupar un vídeo de presentació general del projecte que estarà disponible a la web de patrimoni.gencant, el qual ha d’englobar tots els elements esmentats anteriorment: rigor històric, quotes dels monuments, guió i experiència d’usuari, contingut educatiu, gammificació, divulgació cultural,  etc…Adaptant els diferents continguts per una realitat virtual d’última generació. 

6.3.6. Correccions i traduccions
L’empresa adjudicatària haurà d’encarregar-se de la correcció ortotipogràfica de tots els continguts digitals. Els continguts hauran d’estar disponibles en els següents idiomes: català, castellà, anglès i francès. Aquells recursos educatius en format vídeo hauran d’incorporar subtítols en els corresponents idiomes i hauran d’incorporat la Llengua de Signes Catalana.


6.3.7. Revisió i avaluació
Durant tot aquest procés de creació hi ha d’haver una constant supervisió per veure que l’adaptació dels continguts és correcte i de la màxima qualitat possible, no desviant-se mai del currículum educatiu i del rigor històric del monument. Tots els punts anteriors seran treballats i validats conjuntament entre l’empresa adjudicatària i l’Àrea de Mediació i l’Àrea de Monuments de l’ACPC.


7.CARACTERÍSTIQUES DE L’ACTIVITAT EDUCATIVA AMB MALETES DIDÀCTIQUES AMB ULLERES DE REALITAT VIRTUAL (RV) VINCULAT A 5 EQUIPAMENTS PATRIMONIALS 

7.1. Coordinació del projecte
L’empresa adjudicatària ha de tenir la capacitat de fer un disseny, producció, implantació i seguiment precís  de l’activitat educativa, tot adequant el contingut al programa curricular adreçat al primer cicle ESO.

7.2. Descripció de l’activitat educativa
L’activitat educativa consisteix en el disseny i producció d’una experiència immersiva mitjançant ulleres de RV, adreçada a l’alumnat del primer cicle d’ESO, amb l’objectiu de donar a conèixer 5 períodes històrics a través dels monuments i el patrimoni cultural, a partir de 5 equipaments patrimonials (veure annex 2). Una experiència que itinerarà mitjançant 10 maletes entre els diferents centres educatius de Catalunya. Aquestes maletes didàctiques constitueixen un recurs educatiu per experimentar el patrimoni cultual a l’aula de manera vivencial mitjançant la potencialitat que ofereixen les noves tecnologies immersives.

Una experiència immersiva  col·lectiva a l’aula on l’alumnat és  protagonista de la història, però  interactuant en temps real amb la  resta del grup classe i el relat corresponent. D’aquesta manera, l’alumnat passa de ser espectador/a a convertir-se  en protagonista de l’experiència. La utilització d’ulleres de RV permeten  una experiència free run, on les persones  usuàries caminen lliurement per l’espai i interactuen amb l’entorn sense la  necessitat de fer servir comandaments. Cada alumne és vist per la resta de  companys al món virtual amb el seu propi  avatar, i això fa que la identificació entre  uns i altres sigui total. (veure annex 2).

7.3. Desenvolupament de continguts
7.3.1. Elaboració dels continguts per a cada equipament patrimonial.
L’empresa adjudicatària ha de desenvolupar un contingut educatiu adaptat al currículum educatiu, i aquest s’incorporarà de manera atractiva en el desenvolupament de l’acció i la narració del viatge històric. Aquest contingut es desglossa en diferents activitats i reptes, incorporació de documentació i vídeos 2D i altres elements de gammificació. S’ha de buscar un disseny atractiu que faciliti la transmissió de contingut de la manera més divertida i dinàmica per l’usuari.

7.3.2. Adaptació al currículum educatiu i competències transversals
L’empresa adjudicatària haurà d’especificar quin son els continguts marcats pel currículum escolar que s’han d’implementar en cada guia didàctica. Aquests són d’aplicació obligatòria i la transmissió a l’alumnat ha de ser clara i efectiva. En cada guia s’aplicaran uns continguts diferents corresponents al període històric, monument, guió i accions, etc.

7.3.3. Guia didàctica i vídeo tutorial
L’empresa adjudicatària haurà d’elaborar una guia didàctica de l’activitat en format digital per a cadascun dels 5 períodes històrics diferents on l’escenari d’acció es desenvolupa al voltant dels 5 equipaments patrimonials de l’ACPC. Aquesta guia haurà de constar del següents elements:

1. Descripció i objectius de l’activitat
2. Competències curriculars que es treballen
3. Estratègies didàctiques
4. Organització de l’activitat
5. Requeriments tècnics: durada, materials, espai, etc.
6. Vídeo tutorial
7. Activitats didàctiques complementàries a l’experiència immersiva, i  que es complementin amb els materials esmentats al punt 5.3.4
8. Avaluació de l’activitat

Es desenvoluparà un vídeo tutorial per mostrar el procediment d’acció dins de la realitat virtual a alumnat i professorat. En aquest vídeo tutorial s’ha de mostrar en quin escenari - equipament patrimonials es desenvolupa l’experiència, com es presenta l’acció i elements interactius,  quins és el radi d’acció, quines capacitats/destreses es poden desenvolupar en el món virtual, etc.

La guia didàctica es revisarà periòdicament, comprovant la correcta adaptació dels continguts al currículum educatiu i avaluant el correcte funcionament de l’activitat en tots els aspectes. Per fer-ho, s’utilitzarà la Guia per avaluar el disseny de les activitats educatives patrimonials[footnoteRef:8] [8:  Eina d’avaluació desenvolupada pel Departament de Cultura i la Comunitat de Pràctica Patrimoni i Escola (CoP) al servei de tots els equipaments patrimonials que vulguin saber si les seves activitats s’adeqüen al marc competencial, quines són les seves fortaleses i també les seves debilitats, per tal de millorar la seva pràctica.] 


7.3.4. Construcció del relat/s Documentació i guionatge
Un cop tota la informació referent a la guia didàctica hagi estat recopilada, l’empresa adjudicatària s’encarregarà de guionitzar una història o unes accions/repte a desenvolupar per l’alumnat per a cadascun dels 5 moments històrics vinculats a 5 espais patrimonials. Aquesta narrativa ha de tenir en compte les quotes de cada monument prèviament pactades amb l’Àrea de Monuments de l’ACPC i l’Àrea de Mediació. Es desenvoluparà l’escenari, els personatges principals i secundaris, les accions seguint un format de  plantejament/nus/desenllaç i possibles variables. El component divulgatiu juntament amb la gammificació són conceptes claus a desenvolupar. Elements a desenvolupar:
· Un escenari realista en 3D  d’un dels monuments del patrimoni.
· Un personatge de l’època o actual, protagonista d’un moment de la història, que es dirigeix als estudiants. Una escena que contextualitza i, sobretot, interpel·la l’interès de l’alumnat. El relat ha de fer aflorar aquelles petites històries que ens situen dins un temps i un lloc concret, i que ens interpel·len de forma directa i emotiva perquè, en el fons, parlen de nosaltres.
· Proves per trobar pistes que impliquen desplaçament per l’espai i que inciten a la descoberta. 
· Canvis d’escenari per propiciar el desplaçament dels alumnes per l’espai i generar dinamisme en l’experiència. 

7.3.5. Tractament fonts documentals (imatge/vídeos, etc)
Dins de l’experiència immersiva l’alumnat trobarà documentació guia per informar-se i ajudar-los a entendre la història i resoldre possibles proves/enigmes. Aquesta documentació pot aparèixer en format 3D i 2D integrada dins del fil narratiu. L’empresa adjudicatària ha d’encarregar-se de la recerca documental i de contrastar i validar el diferent material amb l’Àrea de Monuments de l’ACDPC.  Al mateix temps, tot aquest material s’ha d’adequar al pla educatiu que es tracta en cada guia didàctica. 
L’empresa adjudicatària haurà de gestionar i satisfer tots els drets que puguin generar els materials audiovisuals, fotogràfics o de qualsevol altra naturalesa que s’incorporin en els dissenys, suports o continguts del projecte en tota la seva globalitat per tal de cedir a perpetuïtat i sense cap restricció territorial la titularitat exclusiva  dels mateixos a l’ACPC.


7.3.6. Material didàctic complementari
L’empresa adjudicatària haurà de dissenyar i produir un material didàctic complementari associat als 5  monuments i als respectius períodes històrics al qual fa referència cada element patrimonial. Aquest material complementari a l’experiència, a mode d’unitats didàctiques, s’ha de poder realitzar abans i/o després de l’experiència i haurà d’estar disponible a la web patrimoni.gencat.

7.3.7. Correccions i traduccions
L’empresa adjudicatària haurà d’encarregar-se de la correcció ortotipogràfica de tots els continguts. Els continguts de tot el programa educatiu hauran d’estar disponibles en català. Aquells recursos educatius en format vídeo hauran d’incorporar subtítols en els corresponents idiomes i hauran d’incorporar la Llengua de Signes Catalana.

7.4. Producció multimèdia
7.4.1. Desenvolupament de software
L’empresa adjudicatària ha d’encarregar-se de desenvolupar i implantar un software que permeti aplicar la realitat immersiva a les ulleres de RV, tot permetent una experiència free run, on l’usuari camina lliurement per l’espai i interactua amb l’entorn sense la necessitat de fer servir comandaments. Les ulleres marquen la qualitat dels gràfics, com a processador, per tant es demana un estàndard que ha d’oferir la millor qualitat possible a nivell d’interaccions, sistema autotracking, fiabilitat i capacitat d’absorció d’usuaris en una jornada.
· Desenvolupament i implantació del software de realitat immersiva: l'empresa adjudicatària ha de desenvolupar i implantar un software que permeti aplicar la realitat immersiva a les ulleres de realitat virtual (RV). Es tindrà en compte la qualitat del software, la seva capacitat per a crear una experiència immersiva i lliure de restriccions, i la facilitat d'interacció sense la necessitat de comandaments externs. Es pot valorar l'originalitat, la innovació i l'ús de tecnologies avançades en el software desenvolupat.
· Qualitat gràfica i rendiment: Es considerarà la qualitat dels gràfics generats per les ulleres de RV, tenint en compte factors com el processador utilitzat. Es demanarà un estàndard que ofereixi la millor qualitat possible en termes d'interaccions, sistema d'autotracking, fiabilitat i capacitat per a absorbir usuaris durant una jornada sense problemes tècnics o de rendiment. Es poden tenir en compte paràmetres com la resolució, la taxa de refresc i la llibertat de moviment sense pèrdua de qualitat gràfica.
· Experiència d'usuari i interacció: Es valorarà la qualitat de l'experiència d'usuari proporcionada per les ulleres de RV. Això pot incloure aspectes com la comoditat de les ulleres, la facilitat de moviment i interacció amb l'entorn virtual, i la immersió general proporcionada per la tecnologia. Es pot considerar l'ús de tècniques avançades com l’àudio 3D o la detecció de moviment per a millorar l'experiència global.
· Fiabilitat i capacitat d'absorció d'usuaris: Es tindrà en compte la fiabilitat del sistema de les ulleres de RV i la seva capacitat per a mantenir un rendiment òptim amb un ús intensiu durant una jornada de treball. Això implica que les ulleres han de ser robustes i resistents, i que el software ha de ser estable i sense errors que afectin la interacció i l'experiència d'usuari.

7.4.2. Disseny i Producció audiovisual
L’empresa adjudicatària haurà d’encarregar-se del disseny i producció audiovisual de l’experiència immersiva per a cadascun dels 5 moments històrics vinculats als 5 equipaments patrimonials, a partir de la construcció del relat definida en el punt 6.3.4. Per fer-ho, haurà de desenvolupar els següents aspectes: 
1. Desenvolupament de l'univers i l'experiència digital on passa el relat.
2. Desenvolupament base del programa educatiu + adaptació posterior als monuments
3. Definició tècnica
4. Direcció d'art
5. Creació de diferents elements 3D
6. Desenvolupament d'experiències
7. Integració
8. Disseny de so

La durada de l’experiència ha de ser d’entre 20-25 minuts.
7.4.3. Digitalització dels equipaments patrimonials
L’escenari principal de cada guia didàctica és el monument seleccionat on transcorre l’acció dels usuaris. L’empresa adjudicatària haurà d’encarregar-se de la digitalització 3D dels equipaments patrimonials de la manera més rigorosa i realista, seguint els protocols de captura 3D que publica el programa Giravolt. En aquest cas l’ACPC proveirà de núvols de punts capturats amb metodologia làser escàner i l’adjudicatari els haurà de completar via fotogrametria d’alta resolució, de tots els espais i superfícies, incloent cobertes (aquestes via drone). Per fer-ho caldrà coordinar-se amb l’equip responsable del programa Giravolt de l’ACPC.

7.5. Característiques de les maletes didàctiques
L’empresa adjudicatària subministrarà a l’ACdPC 10 maletes didàctiques amb ulleres de realitat virtual, proporcionant la millor qualitat d’equipament i seguint el disseny proposat, prèvia validació per part de l’Àrea de Mediació i de l’Àrea de Monuments l’ACdPC. Les maletes didàctiques estaran formades pels següents elements:
· Ulleres de RV
· PC Servidor i components associats
· X m2 de paviment
· Delimitadors de l’espai
· Maleta d’emmagatzematge


7.5.1. Ulleres de RV 
L’activitat immersiva es desenvolupa mitjançant ulleres de RV.  L’empresa adjudicatària subministrarà a l’ACdPC un total de 148 unitats d’ulleres de RV.
Característiques que han de tenir les ulleres de RV per a poder funcionar en mode multi-usuaris (amb llibertat de moviments):
· sense cables. les ulleres de RV no estan connectades a un PC i disposen per tant del seu propi processador
· 6dof (6 degrees of freedom), és a dir, la capacitat de moure's cap endavant/enrere, a dalt/a baix, esquerra/dreta, combinats amb la rotació sobre tres eixos perpendiculars.
· disposar de large-*scale inside-out tracking (sistema que permet a les ulleres situar-se en l'espai en espais de grans dimensions)
· hand tracking d'alta qualitat (sistema que reconeix les mans dels usuaris i els seus moviments, permetent així interactuar amb el contingut virtual)
· alta resolució d'imatge (5K) i 90Hz de refresc
· bateria intercanviable
· coixinets de silicona (per a facilitar la seva desinfecció)
· 128 GB de capacitat
· altaveus integrats

7.5.2. Servidor i elements associats
Per a poder operar una instal·lació de RV multi-usuaris es requereix un PC/servidor i una xarxa local wifi que permeti connectar tots els dispositius d’ulleres de  RV al servidor i viceversa (tal i com es mostra en l’esquema).

L’empresa adjudicatària subministrarà a l’ACdPC un total de 10 ordinadors que funcionaran com a punt de control pel bon funcionament de les ulleres de RV i el desenvolupament de l’activitat. Es requerirà una línia de wifi independent amb accés per cable ethernet i un segon servidor de backup (10 ordinadors de backup en total) per assegurar el bon funcionament de l’activitat que subministrarà l’empresa adjudicatària.

Requeriments bàsics que han de tenir els servidors:

[image: ]La xarxa local es compon d'un punt d'accés EAP660 HD (Access Points / AP) que
ofereixi la connectivitat WiFi6. Aquesta xarxa Wifi estarà dedicada únicament a la transmissió de dades entre el servidor i les ulleres, quedant aïllada d'altres dispositius que no facin tasques relacionades amb l'experiència. En cada instal·lació, el Access Point es col·locarà en un suport tipus trípode o bé es fixarà a un element per a així donar una bona cobertura a l'àrea de l'experiència de VR.

Tant per a la posada en marxa de la instal·lació com per al control de l'experiència i dels usuaris (nivell de càrrega de les bateries, etc), el servidor requereix d'un teclat
i ratolí sense fils així com d’un monitor de 27” amb una resolució de 1920x1080 (o
superior).

7.5.3. Paviment
[image: ]Per a fer possible el tracking de les ulleres de RV, el paviment de l’espai on es  realitza l’experiència, així com el perímetre de la mateixa han d'estar coberts amb un paviment que contingui  uns elements gràfics que conformin un dibuix únic (patrons) i que, previ escaneig d'aquests, permetran que cada ullera pugui situar-se en l'espai, proporcionant al servidor la seva posició exacta. Tenint en compte la naturalesa d'instal·lació itinerant, es planteja un sistema de paviment desmuntable i transportable, de llosetes de goma EVA o d’un material similar (sistema modular, de fàcil muntatge i desmuntatge i de pes reduït). L'acabat del paviment ha de ser mat i el més llis possible per tal de facilitar el pintat dels patrons. El color del paviment ha de permetre un bon contrast en relació a les pintures usades. 

L’activitat està prevista per ser desenvolupada per un grup classe (25 pax) en un espai entre 80m2 i 150m2, sense barreres arquitectòniques que dificultin la lliure circulació dins d’aquest espai (pilars, columnes, murs). Aquesta activitat es podrà adaptar depenent de les instal·lacions que disposin els diferents centres educatius on es realitzarà la itinerància. Per aquest motiu, per tal que l’activitat es pugui adaptar als diferents espais dels centres educatius, es planteja la següent distribució del nombre de maletes en base als m2 de superfície:



	Nombre de maletes
	Paviment m2 per maleta
	Nombre d’ulleres RV per maletes
	Servidor per maletes + components associats (pantalla, teclat, ratolí, trípode, servidor i router d’emergència)
	Bastidors delimitadors espai

	6
	80 m2
	12
	1
	1

	2
	120 m2
	18
	1
	1

	2
	150 m2
	20
	1
	1

	10 maletes
	1.020 m2
	148 ulleres RV
	10 PC servidors i components associats
	10 bastidors delimitadors




7.5.4. Delimitadors de l’espai
La delimitació de l’espai i el mapping (localitzadors que marquen els paràmetres de l’espai i marquen l'àrea de moviment) s’instal·larà en parets i terra per aconseguir una lectura idònia de l’espai. L’empresa adjudicatària ha de dissenyar i subministrar 10 delimitadors de l’espai perimetrals, contemplant que siguin mòbil i que permetin un muntatge i desmuntatge àgil i reversible, que no malmeti les instal·lacions dels centres educatius un cop finalitzi el període de itinerància.

L’empresa adjudicatària s’haurà d’encarregar del muntatge de la instal·lació en els diferents centres educatius on es realitzi l’activitat.  Es preveu una jornada de muntatge de 2 tècnics per preparar l’espai. Pel bon funcionament de l’activitat es requerirà un tècnic encarregat de controlar la bona instal·lació del mapping física i digitalment i l’ajust en les ulleres RV.

7.5.5. Maleta d’emmagatzematge
Tenint en compte la itinerància de les maletes, les ulleres de RV, els elements del servidor i de la xarxa local, així com la resta d’elements necessaris per al correcte desenvolupament de l’activitat, hauran de ser emmagatzemats i transportats dins d’una caixa tipus “flightcase” per a així assegurar la seva protecció, facilitar el seu transport i assegurar una ràpida instal·lació als centres educatius. 
L’empresa adjudicatària haurà de subministrar 10 maletes d’emmagatzematge, a mode de maleta mòbil que itineraran entre els diferents centres educatius de Catalunya. 


7.6. Gestió de les itineràncies de les maletes didàctiques

Es preveu una itinerància de les maletes didàctiques durant 6 mesos lectius del curs escolar (febrer 2024- desembre 2025). Els mesos en els que es preveu itineràncies son: octubre, novembre (primer trimestre) i febrer, març, abril i maig (segon i tercer trimestre). Es preveu que les maletes estiguin en funcionament als centre educatius durant tres dies.

	
	Gener
	Febrer
	Març
	Abril
	Maig
	Juny
	Juliol
	Agost
	Set.
	Oct.
	Nov.
	Dec.

	Curs 2023-2024
	
	
	Pilot
	Pilot
	Pilot
	
	
	
	
	
	
	

	Curs 2024-2025
	
	
	
	
	
	
	
	
	
	
	
	

	Curs 2025-2026
	
	
	
	
	
	
	
	
	
	
	
	




7.6.1. Secretaria Itineràncies
L’ACPC, per a cada curs escolar, posarà a disposició de l’adjudicatari el llistat dels centres educatius que hagin sol·licitat a l’ACdPC les maletes didàctiques i que reuneixin les condicions necessàries per tal de poder disposar del recurs educatiu al seu centre, per tal que l’empresa adjudicatària pugui gestionar el servei de mediació (transport, muntatge, formació, desmuntatge i manteniment). 

L’empresa adjudicatària haurà de disposar d’un equip de gestió que s’encarregui de planificar i organitzar el calendari de les itineràncies de les maletes didàctiques, supervisi el control d’enviaments i asseguri les recepcions i entregues de material per al segon trimestre del curs escolar 2023-2024, per al curs escolar 2024-2025 i per al primer trimestre del curs 2025-2026. 

L’empresa adjudicatària haurà d’establir un protocol de funcionament, amb procediments detallats i una visió clara de com es durà a terme la gestió de les itineràncies, que serà validat amb l’Àrea de Mediació i amb l’Àrea de Monument de l’ACPC.  Durant tot el procés d’itineràncies de les maletes i implementació de les activitats pel territori, l’empresa adjudicatària posarà a disposició un servei d’atenció a l’usuari.


Experiència i capacitat: Es valorarà l'experiència i capacitat de l'equip de secretaria tècnica proposat per dur a terme les tasques de gestió d'itineràncies. Es tindrà en compte la formació i l'experiència prèvia en la gestió de projectes similars.

Eficiència i efectivitat: Es valorarà si la proposta inclou mesures per garantir l'eficiència i l'efectivitat en la gestió de les itineràncies, com l'ús de tecnologia, l'optimització de rutes i la comunicació efectiva amb els centres educatius.


7.6.2. Formació / Mediació
Per al bon funcionament i desenvolupament de l’activitat es requerirà de 6 persones (amb els coneixements informàtics i tecnològics necessaris i pels quals rebran la formació necessària) que realitzin l’assistència tècnica i mediació amb l’alumnat, cada vegada que es realitza l’experiència. L’empresa adjudicatària haurà d’encarregar-se per tant del servei de mediació durant el segon trimestre del curs escolar 2023-2024, per al curs escolar 2024-2025 i per al primer trimestre del curs 2025-2026.

· Metodologia i enfocament pedagògic: l’empresa adjudicatària ha d’elaborar una proposta i una metodologia clara i un enfocament pedagògic sòlid per garantir un desenvolupament adequat de l'experiència immersiva als centres educatius. 

· Capacitació i formació: l’empresa adjudicatària ha d’elaborar un pla de capacitació i formació per al personal encarregat de la mediació als centres educatius. La formació proposada ha de ser de qualitat i rellevant per tal d’assegurar un acompanyament adequat dels usuaris durant l'experiència immersiva.




7.6.3. Transport i emmagatzematge
L’empresa adjudicatària haurà d’encarregar-se de coordinar les itineràncies de les maletes i de fer efectiva l’entrega i recollida d’aquestes als diferents centres educatius, segons el calendari d’itinerància establert entre l’ACdPC i l’empresa, durant el segon trimestre del curs escolar 2023-2024, per al curs escolar 2024-2025 i per al primer trimestre del curs 2025-2026. L’empresa adjudicatària haurà de planificar i organitzar el transport de les maletes de manera eficient i segura. Haurà de d’encarregar-se de definir les rutes, la coordinació amb els centres educatius i la implementació de mesures de seguretat.

L’empresa adjudicatària haurà d’encarregar-se d’emmagatzemar les 10 maletes didàctiques i tots els seus components associats durant el segon trimestre del curs escolar 2023-2024, per al curs escolar 2024-2025 i per al primer trimestre del curs 2025-2026. La proposta haurà de garantir la seguretat i el bon estat de les maletes durant l'emmagatzematge.


7.6.5. Postproducció i manteniment
L’empresa adjudicatària es responsable del manteniment, reparació i substitució (en el menor termini de temps possible) de qualsevol dels components que integren les maletes didàctiques. L’empresa adjudicatària s’encarregarà de la recepció de les maletes amb els seus components un cop finalitza cada itinerància. Farà una revisió de tot els materials, i possibles reparacions, i ajustos de tots els components, durant el segon trimestre del curs escolar 2023-2024, per al curs escolar 2024-2025 i per al primer trimestre del curs 2025-2026. 

8.CARACTERÍSTIQUES DEL DISSENY, PRODUCCIÓ I INSTAL·LACIÓ D’UNA EXPERIÈNCIA IMMERSIVA AMB ULLERES DE RV A 5 EQUIPAMENTS PATRIMONIALS 
8.1. Coordinació del projecte
L’empresa adjudicatària ha de tenir la capacitat de fer un disseny, producció, implantació i seguiment precís de la implementació de l’experiència immersiva amb ulleres de RV als 5 equipaments patrimonials referenciats a l’annex 2, tot adequant el contingut a un públic general. Haurà de tenir una comunicació fluida amb l’Àrea de Monuments i l’Àrea de Mediació de l’ACPC, així com amb els responsables dels diferents equipaments patrimonials.
8.2. Descripció de l’experiència immersiva als equipaments patrimonials
A cadascun dels 5 equipaments patrimonials s’implementarà una experiència immersiva amb ulleres de RV, amb l’objectiu de que el visitant (comunitat educativa i públic general –tant local com internacional-) pugui conèixer i aproximar-se a l’espai patrimonial que visita a través d’un nou relat, mitjançant les possibilitat adaptatives de discurs que ofereix aquesta tecnologia. D’aquesta manera, el visitant Interactua en temps real amb el relat i passa de  ser espectador/a a convertir-se en part activa de l’experiència.
L’experiència  immersiva mitjançant ulleres de RV s’ubicarà a cada equipament patrimonial en una zona propera al punt d’acollida dels visitants. El seu contingut ha de permetre una primera aproximació al monument i al període històric, a partir d’un relat que afavoreixi la comprensió per a tots els públics. La durada de l’experiència immersiva es contempla un màxim de 20 minuts, i ha d’estar disponible en 4 idiomes: català, castellà, anglès i francès. 

8.3. Desenvolupament de continguts
8.3.1. Elaboració dels continguts per a cada equipament patrimonial.
L’empresa adjudicatària ha de desenvolupar un contingut per a l’experiència immersiva de cada equipament patrimonial, en relació a l’estructura de continguts a la qual s’ha fet referència al punt 6.3.3. 
La persona comissària dels continguts ha de ser llicenciat/da en història, història de l’art, arquitectura o estudis superiors relacionats amb la història, l’art i el patrimoni cultural, i experiència demostrable en el comissariat d’exposicions.
El contingut definit per a cada equipament patrimonial s’incorporarà de manera atractiva en el desenvolupament de l’acció i la narració referent al període històric en concret. Aquest contingut es desglossa en diferents activitats i reptes, incorporació de documentació i vídeos 2D i altres elements de gammificació. Haurà de buscar un disseny atractiu que faciliti la transmissió de continguts de la manera més dinàmica per al visitant.
8.3.2. Guió
L’empresa adjudicatària ha de desenvolupar un guió  amb una història determinada per a cadascun dels 5 equipaments patrimonials referenciats a l’annex 2. Aquest guió ha de contemplar els diferents elements i valors patrimonials de l’edifici, personatges vinculats a la història del monument, referència a altres equipaments patrimonials, etc.   Els elements interactius i l’acció a desenvolupar en l’experiència immersiva ha d’adequar-se al rigor històric, però el resultat ha de ser un relat complet i dinàmic que tingui en compte l’atractiu pel públic general que visita els diferents equipaments patrimonials. El relat ha de fer aflorar aquelles petites històries que situen al visitant dins un temps i un lloc concret, i que l’interpel·len de forma directa i emotiva perquè, en el fons, parlen de nosaltres. El guió serà contrastat i validat per l’Àrea de Monuments i l’Àrea de Mediació de l’ACPC.
8.3.3. Accessibilitat universal
Els continguts hauran de tenir present les característiques dels públics a qui es dirigeix i caldrà que en el seva elaboració es segueixin criteris d’accessibilitat universal en l’àmbit comunicatiu.
8.3.4. Correccions i Traduccions
L’empresa adjudicatària haurà d’encarregar-se de la correcció ortotipogràfica de tots els continguts. Els continguts de l’experiència immersiva per a cadascun dels 5 equipaments hauran d’estar disponibles en 4 idiomes: català, castellà, anglès i francès. 

8.4. Disseny multimèdia
8.4.1. Desenvolupament de software
L’empresa adjudicatària ha d’encarregar-se de desenvolupar i implantar un software adaptat a cadascun dels 5 equipaments patrimonials.  Aquest software ha de permeti aplicar la realitat immersiva a les ulleres de RV, tot permetent una experiència free run, on l’usuari camina lliurement per l’espai i interactua amb l’entorn sense la necessitat de fer servir comandaments. Les ulleres marquen la qualitat dels gràfics, com a processador, per tant es demana un estàndard que ha d’oferir la millor qualitat possible a nivell d’interaccions, sistema autotracking, fiabilitat i capacitat d’absorció d’usuaris en una jornada.

8.4.2. Disseny i Producció audiovisual
L’empresa adjudicatària haurà d’encarregar-se del disseny i producció audiovisual de l’experiència immersiva per a cadascun dels 5 equipaments patrimonials, a partir de la construcció dels continguts definida en el punt 8.3. Per fer-ho, haurà de desenvolupar els següents aspectes: 
1. Desenvolupament de l'univers i l'experiència digital on passa el relat.
2. Definició tècnica
3. Direcció d'art
4. Creació de diferents elements 3D
5. Desenvolupament d'experiències
6. Integració
7. Disseny de so

La durada de l’experiència ha de ser d’entre 10-15 minuts.




8.5. Disseny i instal·lació  de l’espai immersiu
Per a cadascun dels 5 equipaments patrimonials, l’Àrea de Monuments de l’ACPC designarà un espai determinat en el conjunt del monument on s’implementarà l’experiència immersiva i per tant, serà necessari que l’empresa adjudicatària s’encarregui de l’adequació de l’espai als requeriments necessaris per a la correcta realització de l’experiència immersiva. El disseny proposat per l’empresa adjudicatària requerirà de la validació de l’Àrea de Monuments de l’ACdPC.
8.5.1. Paviment
Tal i com s’ha especificat al punt 7.5.3., per al correcte funcionament de l’experiència immersiva es requereix d’un paviment específic. En el cas de la implantació als 5 equipaments patrimonials, i donat que no es tracta d’una experiència itinerant sinó permanent, l’empresa adjudicatària haurà de subministrar un paviment (a instal·lar damunt del paviment del propi monument) de major resistència que en el cas del paviment de les maletes educatives, com per exemple tarima de fusta modular, o similar. El paviment proposat, haurà de tenir en compte qüestions referents a la neteja, manteniment i complir amb criteris d’accessibilitat. La resta de característiques del paviment hauran de ser les mateixes que les contemplades en el punt 7.5.3.  En tot cas, el sistema de paviment que proposi l’empresa adjudicatària haurà de ser respectuós amb l’arquitectura de l’edifici, i haurà de ser acordat i validat amb l’Àrea de Monuments del l’ACPC.
Dimensions màximes de paviment per a cada equipament patrimonial:
	Conjunt rupestre de la Roca dels Moros – El Cogul
	120m2

	Cartoixa d’Escaladei
	150m2

	Castell de Miravet
	150m2

	Centre del romànic de la Vall de Boí
	150m2

	Conjunt monumental de Sant Pere de Rodes
	120m2



8.5.2. Elements delimitadors de l’espai
La delimitació de l’espai i el mapping (localitzadors que marquen els paràmetres de l’espai i marquen l'àrea de moviment) s’instal·larà en parets per aconseguir una lectura idònia de l’espai. L’empresa adjudicatària ha de dissenyar, subministrar i instal·lar a cadascun dels 5 equipaments patrimonials, uns elements que permetin delimitar l’espai a nivell perimetral, contemplant que el seu muntatge sigui àgil i reversible, i ha de de ser el màxim respectuós amb els elements arquitectònics del monument. En tot cas, el sistema d’elements delimitadors que haurà de ser acordat i validat amb l’Àrea de Monuments del l’ACPC.
8.5.3. Servidor i elements associats
Es crearà un punt de control en l’espai on es realitzi l’experiència immersiva on s’instal·larà el servidor. Aquest punt de control requerirà una taula i una cadira (a subministrar per part de l’ACdPC) des d’on operarà la persona responsable de cada equipament patrimonial. 
L’empresa adjudicatària subministrarà a l’ACdPC un total de 5 ordinadors (un per equipament) que funcionaran com a punt de control pel bon funcionament de les ulleres de RV i el desenvolupament de l’activitat. Es requerirà una línia de wifi independent amb accés per cable ethernet i un segon servidor de backup (5 en total) per assegurar el bon funcionament de l’activitat que subministrarà l’empresa adjudicatària. Les característiques del servidor i els seus components associats són les mateixes que les especificades al punt 7.5.2. 

La xarxa local es compon d'un punt d'accés EAP660 HD (Access Points / AP) que
ofereixi la connectivitat WiFi6. Aquesta xarxa Wifi estarà dedicada únicament a la transmissió de dades entre el servidor i les ulleres, quedant aïllada d'altres dispositius que no facin tasques relacionades amb l'experiència. En cada instal·lació, el Access Point es col·locarà en un suport tipus trípode o bé es fixarà a un element per a així donar una bona cobertura a l'àrea de l'experiència de VR.

Tant per a la posada en marxa de la instal·lació com per al control de l'experiència i dels usuaris (nivell de càrrega de les bateries, etc), el servidor requereix d'un teclat i ratolí sense fils així com d’un monitor de 27” amb una resolució de 1920x1080 (o superior).

8.5.4. Ulleres RV
L’empresa adjudicatària subministrarà a l’ACdPC un total de 125 unitats d’ulleres de RV (25 ulleres per equipament patrimonial). Les ulleres han de tenir les característiques descrites al punt 7.5.1. dels presents plecs tècnics.

Les ulleres RV han de permetre una experiència free run, on l’usuari camina lliurement per l’espai i interactua amb l’entorn sense la necessitat de fer servir comandaments. Les ulleres marquen la qualitat dels gràfics, com a processador, per tant es demana un estàndard que ha d’oferir la millor qualitat possible a nivell d’interaccions, sistema autotracking, fiabilitat i capacitat d’absorció d’usuaris en una jornada.

8.5.5. Moble de recàrrega de les ulleres
L’empresa adjudicatària haurà de subministrar 5 mobles (un per equipament patrimonial) per emmagatzemar i recarregar les ulleres de RV. Aquest moble ha de tenir les següents característiques:
· S'ha de poder obrir i tancar amb clau/ codi/ sistema de seguretat.
· S'ha d'adaptar a l'estètica i espai del monument on s'instal·larà (coherència amb l'espai, estètica i materials.
· Ha de tenir un mínim de 25 compartiments (un per cada unitat d'ulleres RV) on es dipositen les ulleres i la bateria amb el seu carregador. La bateria es separa de les ulleres en el moment de càrrega.
· El moble ha d'estar pensat per la fàcil accessibilitat de cablejat a cada espai de càrrega.
· Ha de tenir una molt bona ventilació en 4 de les 6 cares.
· Ha de poder facilitar que es pentini el cablejat i quedi el més ocult possible de cara als visitants.
· El display ha de ser de fàcil accés per al personal  i de fàcil neteja i manteniment
· El moble s'entregarà muntat o es realitzarà el muntatge en l'espai on es realitzi l'activitat immersiva.
· Ha d’estar fabricat amb materials ignífugs (sota certificació). 


8.6. Instal·lació i muntatge 
L’empresa adjudicatària haurà d’encarregar-se de la instal·lació de tots els elements necessaris per al correcte funcionament de l’experiència immersiva en cadascun dels 5 equipaments patrimonials: paviment, delimitadors espai perimetral, instal·lació del PC servidor i elements associats, ulleres de RV i moble de recàrrega d’aquestes. Un cop instal·lat els diferents elements necessaris per a la realització de l’experiència immersiva, es durà a terme la supervisió de les 5 instal·lacions i posada en marxa de l’experiència immersiva a cadascun dels equipaments patrimonials. 
L’empresa adjudicatària farà la instal·lació dels diferents elements que conformen l’experiència immersiva a cadascun dels 5 equipaments patrimonials prèvia validació del disseny de la instal·lació, per part de la persona responsable de l’Àrea de Monuments de l’ACPC i de cada equipament, el qual ha de contemplar tots els detalls tècnics esmentats anteriorment.

La instal·lació dels diferents elements que conformen l’experiència immersiva ha de complir la normativa en matèria de prevenció de riscos laborals vigent.

8.7. Formació i manual d’ús
L’empresa adjudicatària haurà d’encarregar-se de realitzar formació específica sobre el funcionament de l’experiència immersiva adreçada  al personal de cadascun dels 5 equipaments patrimonials. Es realitzaran dues sessions de formació presencial a cadascun dels 5 equipaments patrimonials  (una en horari de matí i una altra en horari de tarda).
Els continguts de la formació hauran de tractar els següents aspectes: 1) presentació; 2) explicació del funcionament de l’experiència immersiva; 3) realització de l’activitat per part del personal dels equipaments patrimonials; 4) explicació de les característiques i especificats de cadascun dels elements que conformen l’experiència immersiva; 5) funcionament de les ulleres i manteniment; 6) el software ; 7) el servidor i el punt de control; 8) el tracte al visitant; 9) ús i manteniment dels diferents elements; 10) Resolució de dubtes i preguntes freqüents. 
L’empresa adjudicatària hauria d’elaborar un vídeo tutorial on s’expliqui de manera clara i entenedora el funcionament de l’experiència immersiva. 
L’empresa adjudicatària haurà d’elaborar un manual d’ús de l’experiència immersiva per a cadascun del 5 equipaments patrimonials. Haurà d’explicar de forma clara i concisa el funcionament de l’experiència, les característiques de tots els elements que l’integren, així com l’ús i manteniment d’aquest. Haurà d’incloure també un apartat de preguntes i respostes per tal que el personal dels equipaments patrimonials pugui en qualsevol moment conèixer el seu funcionament i resoldre de forma ràpida qualsevol dubte plantejat.
8.8. Postproducció i manteniment
L’empresa adjudicatària s’encarregarà de realitzar visites bimensuals a les instal·lacions dels 5 equipaments patrimonials per tal de revisar l’estat dels diferents elements que conformen l’experiència immersiva. L’empresa adjudicatària haurà d’establir un calendari de visites, que serà acordat amb la persona responsable de l’Àrea de Monuments de l’ACPC. Les visites es realitzaran a partir de la data d’instal·lació de l’experiència immersiva en cada equipament patrimonial fins al 31 de desembre de 2025.
L’empresa adjudicatària es responsable del manteniment, reparació i substitució (en el menor termini de temps possible) de qualsevol dels components que integren l’experiència immersiva a cadascun dels 5 equipaments patrimonials, sempre i quan no hi hagi hagut un mal ús per part de l’ACdPC.

9.CARACTERÍSTIQUES DEL DISSENY, PRODUCCIÓ I INSTAL·LACIÓ MUSEOGRÀFICA COMPLEMENTÀRIA QUE S’HA DE DESENVOLUPAR PER A CADASCUN DELS 5 EQUIPAMENTS PATRIMONIALS.

9.1. Coordinació del projecte
L’empresa adjudicatària ha de tenir la capacitat d’encarregar-se de dissenyar, produir i instal·lar en diferents espais dels 5 equipaments patrimonials una sèrie de recursos museogràfics complementaris a l’experiència immersiva i als continguts d’aquesta per tal de generar diferents nivells de lectura i d’interpretació dels monuments al llarg del seu recorregut de visita.

La persona comissària dels continguts museogràfics ha de ser llicenciat en estudis de la branca humanística, i experiència en el comissariat d’almenys 5 exposicions.
Caldrà que els recursos museogràfics s’adeqüin als continguts desenvolupats i responguin al guió elaborat. La persona comissaria ha de treballar de forma coordinada amb la resta de l’equip pluridisciplinari i, de forma molt especial, amb els documentalistes generadors de continguts i recursos, i amb les persones responsables de la proposta immersiva per tal d’adequar amb coherència els relats. 
La proposta museogràfica haurà de ser treballada i validada amb i per l’Àrea de Monuments.

9.2. Desenvolupament de continguts
L’empresa adjudicatària haurà de definir i desenvolupar els continguts complementaris a l’experiència immersiva que hauran de transmetre els diferents recursos museogràfics, i d’acord a les característiques dels continguts desenvolupats al punt 2.1.
La persona comissària dels continguts ha de ser llicenciat/da en història, història de l’art, arquitectura o altres estudis superiors relacionats amb la història, l’art i el patrimoni cultural, i ha de poder demostrar el seu coneixement específic sobre els respectius monuments i període històric associat.
Els continguts hauran de ser treballats per a la seva validació per l’Àrea de Monuments
Els continguts hauran de tenir present les característiques dels públics a qui es dirigeix i caldrà que en el seva elaboració es segueixin criteris d’accessibilitat universal en l’àmbit comunicatiu.
L’empresa adjudicatària haurà d’encarregar-se de la correcció ortotipogràfica de tots els continguts. 
Els continguts dels recursos museogràfics per a cadascun dels 5 equipaments hauran d’estar disponibles en 4 idiomes: català, castellà, anglès i francès. 

9.3. Disseny museogràfic
L’empresa adjudicatària serà responsable de redactar el projecte executiu museogràfic per a cadascun dels 5 equipaments patrimonials, que hauran de ser aprovats per l’Àrea de Monuments de l’ACPC, i en els casos que ho requereixin, com a Béns Culturals d’Interès Nacionals (BCIN) serà necessari que l’empresa adjudicatària en col·laboració amb l’ACPC realitzi tots els tràmits necessaris per tal d’obtenir l’informe favorable de la Comissió Territorial de Patrimoni Arquitectònic que s’escaigui,  en aplicació de l'article 34.1 de la LLEI 9/1993, de 30 de setembre, del patrimoni cultural català.

Els recursos museogràfics han de conviure harmònicament amb l’espai patrimonial on s’inclogui i han de complementar l’oferta de continguts que ofereix cadascun dels espais, sense duplicitats ni repeticions innecessàries. 

Els recursos museogràfics que es poden contemplar, en funció dels continguts a transmetre i de les característiques arquitectòniques, d’espais i de recorregut per a cada equipament són: des de projeccions audiovisuals, mappings, panells, tòtems, mòduls de mobiliari amb contingut tàctil interactiu, entre d’altres que pugui proposar l’empresa adjudicatària, per tal que la visita als equipaments patrimonials sigui significativa per al visitant. En tots els casos, els recursos museogràfics proposats no han d’implicar l’execució d’obres majors en els respectius edificis. 

El disseny museogràfic proposat per a cadascun dels diferents equipaments patrimonials s’ha de realitzar sota criteris d’accessibilitat universal. Ha de tenir en compte la multiplicitat de públic que hi assistirà i s’hi ha d’adaptar com una eina de divulgació eficaç. Ha de ser una proposta Inter generacional i, a la vegada, atractiva i accessible per a tothom.

L’empresa adjudicatària haurà de tenir present a l’hora de plantejar el disseny museogràfic per a cadascun dels 5 equipaments patrimonials el pressupost màxim d’execució museogràfica següent, per tal que la implementació en els cinc espais no superi en cap cas els recursos totals assignats per a aquest servei:

	MUSEOGRAFIES COMPLEMENTÀRIES
	Producció i instal·lació Museografia
(IVA inclòs)

	El Cogul
	250.000,00

	Escaladei
	378.758,13

	Miravet
	378.758,13

	Sant Pere de Rodes
	358.758,13

	Vall de Boí
	250.000,00

	Total
	1.616.274,38

	IVA 21%
	339.417,62

	 
	1.955.692,00



Els projectes museogràfics executius per a cadascun dels 5 equipaments patrimonials hauran de contemplar els següents aspectes:

· Guió general de continguts
· Guions específics
· Plànols generals d’ubicació dels recursos museogràfics
· Plànols i detalls constructius dels recursos museogràfics
· Il·luminació
· Renders
· Gràfica
· Fitxes tècniques
· Amidaments dels recursos museogràfics
· Pressupost detallat

Aquests projectes museogràfics serviran de base per a la posterior implementació física dels recursos museogràfics als 5 equipaments patrimonials.

Perquè l’ACPC pugui valorar les propostes, els licitadors hauran de presentar un projecte d’idees per a cadascun dels 5 equipaments patrimonials en els quals s’ha de realitzar el servei. Cadascun dels avantprojectes haurà de constar com a mínim dels següents apartats:
· Configuració de l’equip
· Idees de contingut i relats a desenvolupat
· Recursos museogràfics proposats per a cada espai
· Pressupost aproximat d’execució
· Calendari de treball

9.4. Producció i instal·lació museogràfica
L’empresa adjudicatària haurà d’encarregar-se de la producció, transport, instal·lació i muntatge dels recursos museogràfics, tant físics com digitals, a partir dels projectes executius museogràfics per a cadascun dels 5 equipaments patrimonials definits en el punt 9.2., incloent el subministrament de tots els elements i components necessaris per al seu correcte funcionament.

En el cas que els respectius projectes museogràfics contemplin l’ús d’audiovisuals, aquests s’hauran de realitzar en alta definició, i comptaran amb àudio i/o subtítols en català, castellà, anglès, francès, així com haurà de comptar amb interpretació amb LSC.
Serà obligació de l’adjudicatari, la tramitació, gestió i obtenció de les llicències, autoritzacions i permisos que siguin necessaris per executar tots els serveis objecte del present contracte essent del seu compte i càrrec totes  les despeses.
L’empresa adjudicatària haurà de gestionar i satisfer tots els drets que puguin generar els materials audiovisuals, fotogràfics o de qualsevol altra naturalesa que s’incorporin en els dissenys, suports o continguts del projecte en tota la seva globalitat per tal de cedir a perpetuïtat i sense cap restricció territorial la titularitat exclusiva  dels mateixos a l’ACPC.

Durant el desenvolupament del servei de producció, instal·lació i muntatge dels recursos museogràfics l’empresa haurà de comptar amb un responsable de muntatge dedicat en exclusiva a les tasques  de coordinació dels treballs. Les funcions principals seran:

1. Actuar com a  interlocutor entre l’equip de l'adjudicatari i l’ACPC quant a la transmissió de les instruccions específiques en ordre al bon transcurs  dels treballs.
2. Seguiment del compliment temporal dels  treballs
3. Coordinar tots els treballs i equips de muntatge i desmuntatge de l’espai i dels continguts museogràfics.
4. Controlar i assegurar el correcte desenvolupament dels  treballs seguint les directrius de l’ACPC.

L'adjudicatari haurà d’aportar els recursos humans i tots els materials, equips, eines i mitjans auxiliars necessaris per a la correcta execució de cada un dels treballs. Les propostes inclouran informació sobre els mitjans que s'adscriuran de forma efectiva al contracte. Les propostes prendran en consideració els mitjans que resultin necessaris per realitzar els treballs requerits en els terminis previstos i amb resultats òptims. L’ACPC no assumirà despeses derivades de la falta de consideració per part dels licitadors dels mitjans necessaris per atendre les necessitats del servei.

El muntatge es durà a terme, como regla general, en horari laborable de dilluns a divendres de 9:00 h a 14:00 h i de 15:00 h a 18:00 h, amb el compromís de complir els terminis acordats amb L’ACPC. En cas de muntatges que, per les seves característiques concretes, o per imprevistos, requereixin de la realització dels treballs fora de l’horari laboral, aquests es realitzaran en els horaris que s'estipuli com a necessaris per tal de complir amb el termini establert. Els treballs hauran d’adequar-se en tot moment a la dinàmica específica del projecte per garantir el seu adequat desenvolupament, podent patir modificacions puntuals en horaris.
Qualsevol requeriment fora dels horaris establerts, caldrà pactar-ho prèviament, per a la seva aprovació, amb l’Àrea de Monuments. 

El nombre d’empleats dedicats als treballs i el ritme i horaris dels mateixos haurà d’ajustar-se a les necessitats del muntatge, en els terminis establerts, i serà responsabilitat de l’adjudicatari efectuar possibles ajustos per tal de complir amb les dates del calendari aprovat en la reunió d’arrencada del contracte. Pel que fa als oficis subcontractats serà missió de l'adjudicatari la seva coordinació i seguiment en el conjunt  dels treballs, i haurà d'informar a l’ACPC de possibles incompliments i retards sobre les  planificacions previstes que posin en risc el compliment de terminis o la correcta execució  dels serveis prestats.
Aquests treballs inclouran:

· Adequació d’espais per al projecte
· Producció d’elements museogràfics
· Il·luminació
· Disseny, producció i muntatge de la gràfica interior de l’exposició
· Transports, càrregues i descàrregues de materials i elements, incloent  possibles trasllats intermedis a tallers o magatzems
· Muntatge d’elements museogràfics, inclosa la retirada i trasllat de materials a tallers, magatzems o, si s' escau, a punts nets.
· Qualssevol altres treballs necessaris per donar forma al projecte museogràfic

L'adjudicatari aportarà els materials necessaris per a la correcta execució del projecte, els quals hauran d'incloure tractaments ignífugs i complir les especificacions tècniques del mateix i les normatives vigents sobre seguretat i protecció contra incendis.

Es busca un muntatge de qualitat i efectista en el qual, no obstant això, sigui present el principi d'eficiència i d'austeritat econòmica i de mitjans. Es busca que el principi de sobrietat i d'austeritat no sols es traslladi al pressupost de muntatge, sinó que també sigui percebut pel visitant.

La redacció del projecte, tant en el seu concepte com en la seva aplicació, haurà de respectar i complir les normes de seguretat establertes per la legislació vigent i atenir-se a les limitacions que la configuració arquitectònica dels espais patrimonials determina.




9.5. Manteniment
L’empresa adjudicatària es responsable del manteniment, reparació i substitució (en el menor termini de temps possible) de qualsevol dels components que integren els recursos museogràfics per un període de dos anys des de la seva instal·lació, sempre i quan no hi hagi hagut un mal ús per part de l’ACdPC.



10. CARACTERÍSTIQUES DE LES AUDIOGUIES AMB IMATGES 3D QUE S’HAN DE DESENVOLUPAR PER A CADASCUN DELS 5 EQUIPAMENTS PATRIMONIALS.
Les audioguies amb imatges 3D tenen com a objectiu donar l’oportunitat als visitants dels monuments d'explorar en els seus dispositius mòbils diferents espais dels mateixos mitjançant uns recorregut interactiu virtual.
Aquesta mateixa experiència/recorregut virtual ha de ser accessible des d'un ordinador de sobretaula o portàtil.
10.1. Coordinació
L’empresa adjudicatària ha de tenir la capacitat d’encarregar-se de dissenyar, produir i implementar  una audioguia multimèdia per a cadascun espais dels 5 equipaments patrimonials, adreçada tant a públic general com a públic familiar i que permeti guiar el visitant al llarg de tot el recorregut pels diferents espais del monument i complementar així la seva visita amb continguts disponibles en diversos idiomes i gaudir en detall i gran qualitat d'una selecció acurada de les principals elements i espais  de cada monument.
10.2. Guió i continguts
L’empresa adjudicatària haurà de desenvolupar un guió per a cadascun dels 5 equipaments patrimonials, el qual serà validat per l’Àrea de Monuments de l’ACPC. Per al desenvolupament del guió de l’audioguia caldrà tenir en compte els continguts implantats tant en l’experiència immersiva com en els recursos museogràfics complementaris per tal que hi hagi una cohesió general dels continguts.
L’empresa adjudicatària haurà de tenir en compte els següents requeriments a l’hora de realitzar el guió per a cada audioguia, tot i que es contempla la possibilitat de crear un guió diferent i adaptat a l’especificitat del monument, sempre i quan es motivi la decisió i compti amb el vist i plau de l’Àrea de Monuments i Jaciments. 
· Es contempla una mitjana de 7 narracions per cada equipament patrimonial (35 pistes en total). Aquesta distribució inicial es podrà reajustar per cada equipament en funció dels continguts implantats mitjançant els recursos museogràfics complementaris.
· Cadascuna d'aquests pistes haurà de fer referència al conjunt monumental en general i als diferents espais que es vulguin explicar.
· Cada espai contempla una explicació aproximada de màxim 10 minuts, composada per una narració dramatitzada on intervindran un narrador i dos-tres personatges (veus), els quals reproduiran el context històric i una situació que dinamitzi l'acció incloent el contingut arquitectònic / artístic / històric corresponent.
· Es contempla una durada màxima de 60 minuts per a cada audioguia.
· Hi haurà dues versions de cada guió: una per adults i una altre per públic familiar.
· El guió s’haurà d’elaborar tenint en compte criteris d’accessibilitat universal.
· Els continguts dels dos guions de l’audioguia hauran disponibles en 4 idiomes: català, castellà, anglès i francès.
· Els continguts de cada guió s’hauran d’adaptar i estar disponibles en llengua de signes catalana (LSC).




10.3. Producció
L’empresa adjudicatària s’encarregarà de la producció de les audioguies. Les locucions s'hauran de realitzar en un estudi de gravació professional, on s'aplicarà un procés de postproducció de so i edicions musicals que ajudin a dinamitzar i enriquir el relat. 
L’empresa adjudicatària haurà de realitzar un càsting de veus per a les locucions dels diferents guions, i aquestes hauran de ser validades per l’Àrea de Monuments, qui farà també el seguiment de les locucions i validació final. Les veus hauran de tenir present les diferents variants dialectals del català en funció de l’equipament patrimonial al qual faci referència.
Entrega en format compatible en suport Web App i drets de difusió en línia.

10.4. Disseny de les imatges 3D
L'audioguia haurà de comptar per a cada equipament patrimonial amb imatges virtuals 360 graus, les quals estaran disponibles en format panoràmic i en alta resolució perquè el visitant pugui visualitzar amb claredat tots els detalls. Aquestes imatges es podran visualitzar a través del dispositiu mòbil del visitant, i hauran d'estar disponibles en tot moment durant la reproducció del relat de l'audioguia. 
Es contempla un total de 35 imatges 3D. Aquesta distribució inicial es podrà reajustar per cada equipament en funció dels continguts implantats mitjançant els recursos museogràfics complementaris.
Les imatges hauran de ser d'alta qualitat i hauran de permetre a l'usuari obtenir una visió completa del monument en qüestió. S'haurà de garantir que les imatges siguin d'una resolució adequada perquè els detalls siguin nítids i estiguin correctament il·luminats.
La navegació per les imatges 360 graus haurà de ser fàcil i intuïtiva, permetent al visitant desplaçar-se per la imatge mitjançant moviments tàctils en la pantalla del seu dispositiu mòbil. S'haurà de garantir una integració fluida entre les imatges i el relat presentat en l'audioguia, de tal manera que es pugui il·lustrar amb precisió cada aspecte narrat en el relat.
Característiques dels models 3D:
· Modelat 3D de l’exterior i interior dels monuments seguint el rigor arquitectònic del període històric de plenitud monumental que es vol representar.
· Modelat d’elements complementaris a l’arquitectura com ara escultures, , llànties, arbres, i altres elements que formen part del conjunt del monument.
· Referència d’escala humana per ajudar a contextualitzar les dimensions dels elements.
· Renderitzat amb aplicació de materials i policromies corresponents al període històric.
· Aplicació de llum i ombres procedents de l’entorn i dels elements propis del monument.
· Ambientació del monument: recreació de l’entorn, cel (en el cas exterior), núvols, sol, llum natural i altres elements que ressaltin les característiques arquitectòniques.
· Càmera amb capacitat de fer zoom in i zoom out per poder veure detalls del monument.
· Col·locació de punts càmera 360º per poder desplaçar-se per l’espai i veure els diferents elements arquitectònics.
· Punts d’interès i informacions complementàries.
· Tour 360º pels monuments de recreació 3D i opció de tour 360º pels monuments en l’estat actual, mantenint els mateixos punts de càmera per donar una millor referència al visitant.

És necessari garantir que les imatges siguin accessibles per a tota mena de públic, incloent-hi persones amb discapacitats visuals o auditives. Per a això, s'haurà d'incloure una descripció textual de les imatges i assegurar que les imatges no depenguin únicament de l'àudio per a la seva comprensió.
Perquè l’ACPC pugui valorar aquest servei, els licitadors hauran de presentar un modelat 3D reconstruint virtualment el refetor del Castell de Miravet.

10.5. Disseny i desenvolupament web
 L’empresa adjudicatària haurà d’encarregar-se de la programació i desenvolupament de la Web App que haurà de contemplar les següents característiques:
· Disseny responsiu amb una única URL, capaç d'adaptar-se a totes les grandàries dels dispositius que existeixen (ordinadors, telèfons mòbils, tauletes, etc.) i oferint una experiència d'usuari òptima. Per a això s'envia un codi HTML únic a tots els dispositius.

· La web App haurà d’anar allotjada dins la web https://patrimoni.gencat.cat/

· Llenguatge HTML 5 (HyperText Markup Language, versió 5):  

· Llibreries o frameworks JavaScript que permetin la creació i renderització de gràfics 3D en navegadors web. La solució ha de proporcionar una API fàcil d'utilitzar per a la creació d'escenes 3D interactives, així com la gestió de materials, textures, il·luminació, animació i altres característiques relacionades. També és desitjable que la solució sigui àmpliament utilitzada i tingui una comunitat activa de desenvolupadors per a suport i recursos addicionals.

· Es requereix una API basada en gràfics 2D i 3D que permeti la renderització en temps real en navegadors web sense dependre de plugins addicionals. L'API ha de ser compatible amb l'acceleració per maquinari de la GPU del dispositiu i ha de permetre als elements gràfics interactuar amb altres components del lloc web de manera integrada i sense restriccions. S'espera que l'API proporcioni un alt rendiment i un control adequat sobre els recursos de maquinari per a una experiència de renderització optimitzada.

· Accessibilitat: la Web App ha de ser accessible per a persones amb discapacitats visuals o auditives. Això pot incloure subtitulació o transcripció per a contingut d'àudio, opcions de zoom per a text i imatges, i compatibilitat amb lectores de pantalla.


· Optimització del rendiment: la Web App ha de tenir un rendiment eficient, carregament ràpid de pàgines i una experiència fluida de l'usuari. Això pot requerir l'optimització de codi, compressió d'imatges i ús de tècniques de càrrega progressiva.

· Navegació i interactivitat: la Web APP ha de proporcionar una interfície de navegació intuïtiva i fàcil d'utilitzar per als visitants. Això pot incloure botons de navegació, marcadors de posició en el recorregut i funcionalitats de panoràmica i zoom per a les imatges 3D.

· Compatibilitat amb navegadors: la Web App ha de ser compatible amb una àmplia gamma de navegadors web populars, com Chrome, Firefox, Safari i Edge. Això requereix provar i verificar el funcionament adequat en diferents navegadors i versions
.
· Seguretat: Garantir la seguretat de la Web App i les dades dels usuaris mitjançant l'ús de protocols de seguretat com HTTPS i implementant mesures de protecció adequades per a la prevenció d'atacs i filtratge de dades.





11. RELACIONS AMB L’EMPRESA ADJUDICATÀRIA
L’empresa adjudicatària nomenarà una persona responsable de l’execució del contracte. Li correspondrà, sempre amb la supervisió i control dels responsables de l’Àrea de Monuments de l’ACdPC, la coordinació e implementació del projecte d’interpretació del patrimoni cultural consistent en  la recerca i desenvolupament de continguts,  una activitat educativa  amb maletes didàctiques amb ulleres de realitat virtual per a centres educatius i en intervencions museogràfiques a 5 equipaments patrimonials referenciats a l’annex 2.
El responsable del projecte serà l’interlocutor vàlid entre l’empresa i els responsables de l’Àrea de Monuments de l’ACdPC. A través d’aquest interlocutor/a es canalitzaran les incidències que es produeixin en el desenvolupament de la prestació del contracte. 
L’empresa adjudicatària haurà de complir amb la legislació vigent sobre Seguretat Social, relacions laborals i dels convenis col·lectius aplicables a la plantilla adscrita a l’execució contracte.

L’empresa adjudicatària, en la seva condició d’empresari, serà l’únic responsable davant del personal adscrit al contracte del compliment de la legislació que regula les relacions laborals, Seguretat Social, seguretat i salut en el treball i també el conveni col·lectiu que correspongui.


12. OBLIGACIONS DE L’ACDPC


· Posar a disposició de l’adjudicatari el llistat dels centres educatius que hagin sol·licitat a l’ACdPC les maletes didàctiques i que reuneixin les condicions necessàries per tal de poder disposar del recurs educatiu al seu centre, per tal que l’empresa adjudicatària pugui gestionar el servei de mediació (transport, muntatge, formació, desmuntatge i manteniment).

· L’ACdPC s’encarregarà de realitzar, en els casos que ho requereixin, tots els tràmits necessaris en col·laboració amb l’empresa adjudicatària per tal d’obtenir l’informe favorable de la Comissió Territorial de Patrimoni Arquitectònic que s’escaigui,  en aplicació de l'article 34.1 de la Llei del patrimoni cultural català.

· Posar a disposició de l’adjudicatari informació tècnica dels 5 equipaments patrimonials on s’ha d’implementar les intervencions museogràfics (planimetries, informes i estudis tècniques existents, publicacions, imatges, etc.)

· Validar amb l’Àrea de Monuments de l’ACPC i amb les persones responsables dels equipaments patrimonials tots els continguts i disseny dels recursos museogràfics així com l’experiència immersiva mitjançant ulleres de realitat virtual als 5 equipaments patrimonials, així com el disseny i contingut de les maletes educatives

· Facilitar a l’empresa adjudicatària les dades de contacte de la persona responsable de cada equipament per tal de poder procedir a la instal·lació de la museografia immersiva amb ulleres de RV, així com els recursos museogràfics complementaris segons la data pactada per ambdues parts.



ANNEXOS
1. Presentació del projecte
2. Relació d’equipaments
3. Calendari
4. Planimetries equipaments
1. 


ANNEX 1

Dossier de presentació del projecte (PDF adjunt)

ANNEX 2

Relació dels cinc equipaments patrimonials en relació als quals s’ha d’implantar l’activitat educativa mitjançant maletes itinerants amb ulleres de RV i en els quals s’han d’implementar les intervencions museogràfiques:


	Equipament patrimonial
	Adreça

	Conjunt rupestre de la Roca dels Moros – El Cogul
	Camí del Cogul a Albagés, Km1
25252 El Cogul (Les Garrigues)

	Cartoixa d’Escaladei
	Camí de la Cartoixa, s/n 
43379 Escaladei - La Morera de Montsant (Priorat)

	Castell de Miravet
	Camí del Castell, s/n
 43747 Miravet (Ribera d'Ebre)

	Centre del romànic de la Vall de Boí
	C/ del Batalló, 5
25528 Erill la Vall (Alta Ribagorça)

	Conjunt monumental de Sant Pere de Rodes
	Camí del Monestir, s/n
17489 El Port de la Selva (Alt Empordà)





ANNEX 3

Calendari general d’implantació del projecte

ANNEX 4

Documentació planimètrica dels 5 equipaments patrimonials (documentació adjunta)

